Ad naɛṛeḍ ad nexdem tasledṭ i yiferdisen n tsiwelt iɣef yebna wungal Aẓar n tagut deg-s ad d-nwali aselḥu n umsawal i yineḍruyen d wamek yuddes walus-ines ɣer daxel n taḥkayt. Ad nezwar s wanaw n umsawal i yesseqdec umyaru di tsiwelt, s yin ad d-nẓaṛ d acu n leṣṣnaf n yimsawalen s wacu tebna tsiwelt deg wungal, d wamek id d-banen. Akken daɣen ad d-nwali tamuɣli tasiwlant . Si tama-nniḍen ad d-nessebgen tawuri n umsawal di taḥkayt, akken ad nɛeddi ɣer umsiwel imi ula d netta yettuneḥsab d taṛkizt tagejdant iɣefi tebna tsiwelt d wassaɣ i t-yezdin d umsawal.